Document ID: /roh_data/filtered/fineweb-2-filterrobots_roh.jsonl.gz/35307

Sozialamt
Uffizi dal servetsch social
Ufficio del servizio sociale
Lescha davart contribuziuns da maternitad (DG 548.200)
Disposiziuns executivas tar la lescha davart contribuziuns da maternitad (DG 548.210)
Las mammas ed ils babs cun entradas bassas che vulessan tgirar persunalmain lur uffant, pon dumandar contribuziuns da maternitad. Las contribuziuns da maternitad vegnan pajadas per regla durant diesch mais suenter la naschientscha.
Ils servetschs socials regiunals èn cumpetents per examinar e per annunziar contribuziuns da maternitad. Avais Vus dumondas? Fixai in termin da cussegliaziun. As drizzai per plaschair al servetsch social regiunal da Vossa regiun.
Survista dals servetschs socials regiunals en il chantun Grischun
Suenter la naschientscha d'in uffant ha la mamma u il bab il dretg da survegnir contribuziuns da maternitad, sche:
La dumonda sto vegnir inoltrada fin il pli tard 3 mais suenter ch'il dretg ha cumenzà.
Fugitivas e fugitivs renconuschids ch'èn suttamess a la cumpetenza da sustegn da la confederaziun, persunas ch'èn admessas provisoricamain sco er requirentas e requirents d'asil n'han betg il dretg sin contribuziuns da maternitad.
Las contribuziuns pajadas correspundan a la differenza tranter ils bains necessaris per viver e las entradas imputablas. Las contribuziuns vegnan pajadas per regla durant diesch mais suenter la naschientscha. En cas da direzza pon las contribuziuns vegnir pajadas per maximalmain quindesch mais. Il pajament ha lieu mintga mais.
Las contribuziuns da maternitad ch'èn vegnidas retratgas legalmain na ston betg vegnir restituidas e n'èn er betg suttamessas a la taglia.
Contribuziuns ch'èn vegnidas retratgas illegalmain ston vegnir restituidas.